Inge Unt

Inge Unt (sünninimi Inge Kennberg; 15. detsember 1928 – 25. mai 2021) oli eesti pedagoogikateadlane.Inge Unt (nekroloog). Sirp, 04.06.2021

Ta õppis aastatel 1937–1940 Elfriede Lenderi Eragümnaasiumis, 1940–1942 Tallinna 15. Algkoolis, seejärel Tallinna 8. Keskkoolis, mille lõpetas 1947. aastal. Aastatel 1947–1952 õppis ta Tartu Riikliku Ülikooli ajaloo-keeleteaduskonnas loogika- ja psühholoogia erialal, seejärel aastatel 1952–1955 samas aspirantuuris.In memoriam Inge Unt. Tallinna Ülikooli haridusteaduste instituut 1955. aastal kaitses ta TRÜ-s pedagoogikateaduste kandidaadi kraadi väitekirjaga "Õpilaste tundmaõppimine ja pedagoogiliste karakteristikate koostamine klassijuhataja poolt" (juhendaja Aleksander Elango).E-kataloog ESTER 1975. aastal kaitses ta Vilniuse Riiklikus Ülikoolis pedagoogikateaduste doktori kraadi väitekirjaga "Индивидуализация учебных заданий и ее эффективность: на материалах 5-8-х классов."E-kataloog ESTER

Aastatel 1955–1960 töötas ta Tallinna Pedagoogilise Instituudi pedagoogika ja psühholoogia kateedri vanemõpetajana, seejärel 1960–1961 sama kateedri juhatajana. Aastatel 1961–1990 töötas TRÜ pedagoogika kateedris algul vanemõpetajana, seejärel dotsendi ja professorina, aastatel 1975–1985 oli ta ka pedagoogika kateedri juhataja. Aastatel 1990–1993 oli ta Eesti Hariduse Arenduskeskuse teaduskonsultant, aastatel 1993–1996 Tallinna Pedagoogikaülikooli didaktika õppetooli professor, aastast 1996 emeriitprofessor.

Ta on kirjutanud mitmeid pedagoogikaalaseid raamatuid ja kõrgkooliõpikuid.

Tunnustus
1989 Eesti NSV teeneline teadlane
2000 Valgetähe IV klassi teenetemärk
2002 Suur Ignatsi Jaagu medal
2003 Tartu Ülikooli suur medal
2005 Vabariigi Presidendi hariduspreemia
2005 Johannes Käisi juubelipreemia
2008 Bengt Gottfried Forseliuse medal

Isiklikku
Tema abikaasa oli füüsik Väino Unt, nende poeg on filosoof Anto Unt.

Viited

Kategooria:Eesti pedagoogikateadlased
Kategooria:Tartu Ülikooli ajaloo-keeleteaduskonna vilistlased
Kategooria:Tartu Ülikooli professorid
Kategooria:Tallinna Ülikooli professorid
Kategooria:Eesti NSV teenelised teadlased
Kategooria:Valgetähe IV klassi teenetemärgi kavalerid
Kategooria:Maarja kalmistule maetud
Kategooria:Sündinud 1928
Kategooria:Surnud 2021